text: En kvinde er alvorligt kvæstet i sammenstød i T-kryds
  01 maj 2018 kl. 12.29
  To personer er kommet til skade i en ulykke på landevej nord for Varde. To biler stødte frontalt sammen.
  Opdateret 16.45: Syd- og Sønderjyllands Politi oplyser, at undersøgelser og oprydning på stedet er overstået. Den tilskadekomne kvinde er bragt til behandling på Sydvestjysk Sygehus i Esbjerg. Politiet har ikke ydeligere oplysninger på nuværende tidspunkt.
  En kvinde er kommet alvorligt til skade i en ulykke i et T-kryds på landevejen mellem Tistrup og Ølgod.
  Det oplyser vagtchef Nikolaj Hølmkjær fra Syd- og Sønderjyllands Politi.
  En anden person er desuden kommet til skade. 
  Ulykken skete ved T-krydset ved Vardevej og Gødsvangvej. Umiddelbart går meldingen på, at der er tale om et frontalt sammenstød, men politiet kender endnu ikke de nærmere omstændigheder.
  Derfor har politiet endnu ikke oplysninger om de impliceredes alder og køn.
  Ulykken skete kort før klokken 13. I flere timer var der kun et spor farbart.
  
  
  
  